Un o una politico (d'o latín < POLITICUS y iste d'o griego πολιτικός (politikós), derivau de πολίτης (polítēs "ciudadán")) ye una presona adedicata a la vida politica d'un país, ocupando-ie cargos publicos seguntes as caracteristicas d'o sistema politico d'ixe país, ye decir, por esleción popular u por designación. Actualment, o politico fa a sobén d'a politica no nomás o suyo campo d'actividat, sino tamién o suyo medio de vida. D'antis más, l'exercicio de funcions politicas, reservato por un regular a las clases socials dominants, no yera pas retribuito dreitament, encara que a estensión d'o sistema politico democratico fació aumentar, dende o sieglo XIX, o numero de cargos politicos y enampló tamién o sistema de retribución d'ixos cargos.